Ayo Bankole (An haife shi ne a 17 ga watan Mayu, a shekarar 1935. ya kuma mutu ne a 6 ga watan Nuwamba shekarar 1976 ) ya kuma kasance mawaƙi kuma ɗan kodago daga ƙabilar Yarbawa da ke kudu maso yammacin Najeriya . Ayo Bankole an haife shi ne a Jos, Najeriya, a cikin dangin mawaƙa: mahaifin sa, Theophilus Abiodun Bankole ya kasance ƙwararren malamin kwaleji kuma Choirmaster a cocin St. Luke's Anglican Church da ke Jos. Mahaifiyarsa ta kasance malamar koyar da kade-kaɗe ne, sannan tayi tsawon shekaru a makarantar Queen's, Ede, Jihar Osun, makarantar sakandaren gwamnatin tarayya. Bankole yayi karatu a London a Guildhall School of Music and Drama . A can ya hadu da dalibin wasan kwaikwayo kuma mawaki Brian Edward Hurst kuma ya sanya daya daga cikin baitocin Hurst, "Yaran Rana", zuwa kiɗa; wannan an yi shi a Makarantar Guildhall a cikin shekarar 1960. Ya kuma yi karatu a Kwalejin Clare, Cambridge kuma ya sami Rockefeller Foundation Fellowship don nazarin ilimin ƙira a Jami'ar California, Los Angeles .